Adragon De Mello

**Adragon De Mello** (sündinud 8. oktoobril 1976) on endine USA imelaps, kes lõpetas 11-aastaselt Santa Cruzi California ülikoolis arvutusmatemaatika õppekava. 1988. aastal oli ta USA ajaloo noorim kolledži lõpetaja.

## Lapsepõlv
Adragon oli Cathy Gunni ja Agustin Eastwood De Mello (1929–2003) ainus laps. Tema isa oli karateka, flamenkokitarrist, ja endine tõstmise tšempion. Isa kinnisideeks olid poja akadeemiline edukus ja tal esinesid vihahood. Kui ta elukaaslane või poeg tema nõudmisi ei täitnud, ähvardas ta mõnikord enesetapuga. Isa kavandas lapsele ideaalse elu enne juba enne sündi; see hõlmas mitte ainult kolledži varakult lõpetamist, vaid ka füüsikadoktori kraadi omandamist 12-aastaselt, Nobeli füüsikaauhinna võitmist 16-aastaselt, senaatoriks valimist 20-aastaselt (USA senaatorid peavad olema vähemalt 30-aastased), 26-aastaselt USA presidendiks saamist (USA põhiseadusega kehtestatud vanuse alammäär on 35 ), seejärel 30-aastalt maailmavalitsuse juht ja pärast seda galaktikatevahelise valitsuse esimeheks saamist. Kuna isa oli seadnud eesmärgiks, et poeg saab 16. eluaastaks Nobeli auhinna, sundis ta poega juba varakult matemaatikat ja muid õppeaineid õppima. Näiteks matemaatika kodutööd tehes nõudis isa, et poeg lahendaks võrrandi viis korda, isegi kui see sai esimesel katsel õige vastuse.

Lisaks otsis isa võimalusi poja avalikkuse ette toomiseks. 1987. aastal intervjueeriti Adragoni ja tema isa saates "60 Minutes II". Nad esinesid ka saates "48 Hours" ja "The Tonight Show". Intervjuude ajal kordas Adragon isa antud eesmärke, öeldes, et soovib saada doktorikraadi füüsikas ja võita 16. või 17. eluaastaks Nobeli auhinna.

Kui isa ta andekate laste kooli Popper-Keizerisse viis, näitasid sealsed standardiseeritud testid, et poeg on omavanuste õpilaste seas umbes 85 protsendi seas, samas kui enamik sellistesse koolidesse registreerunud õpilasi oli 95 hulgas. Isa eemaldas ta andekate õpilaste koolist "kuna testid näitasid, et poiss oli isa eeldatust vähem andekas".

1981. aastal liitus Adragon Mensaga. Ta on olnud ka Interteli, teise kõrge intelligentsusega inimeste organisatsiooni liige.

Pärast kolme aasta jooksul seitsmes põhikoolis käimist astus Adragon 1984. aastaks kaheks aastaks Cabrillo kolledžisse. Pärast seda läks ta Santa Cruzi California ülikooli. Kuigi ta lõpetas ülikooli 1988. aastal, väitsid mõned tema matemaatikaõpetajad hiljem, et ta hinded olid piiripealsed.

Adragon võeti vastu Florida Tehnoloogiainstituudi kraadiõppesse, kuid ta ei registreerunud üliõpilaseks.

## Teismelisena
1988. aasta juulis läksid vanemad lahku ja poeg anti ema Cathy Gunni hoolde.  Ema süüdistas De Mellot psühholoogilises väärkohtlemises, öeldes, et ta survestas liialt nende poega liiga ega lubanud ka naisel telefoni kasutada ega intervjuudes osaleda. Pärast ülikooli lõpetamist otsustas poeg astuda James Gunni nime all Sunnyvale'i keskkooli. Ta võttis kõiki õppeaineid peale matemaatika ja mängis pesapalli noorteliigas. Ta leidis, et see on "tore, sest keegi ei teadnud, kes [ta] on" ja oli nördinud, kui kohalikud ajalehed ta pärast kooli lõpetamist tuvastasid, sest tema matemaatikageeniuseks sildistamine tõi kaasa sotsiaalseid probleeme. 1994. aastal lõpetas ta Homesteadi keskkooli.

## Hilisem elu
2000. aasta intervjuus ütles De Mello, et tema varased saavutused võisid olla pigem tingitud lõputust raskest tööst kui loomuomastest intellektuaalsetest võimetest. Intervjuu andmise perioodil õppis De Mello värvimisettevõtte kvaliteetihindajaks.

15. märtsil 2001 sattus isa De Mello relvastatud vastasseisu Santa Cruzi politseiga ja teda süüdistati surmava relvaga kallaletungis. Isa De Mello, kellel oli põievähk, vabastati oma poja eestkoste alla. Isa suri 30. mail 2003.

## Vaata ka
* imelaps
* lapsepõlv

## Viited